Ջորջ Մայքլ

Ջորջոս Կիրիյակոս Պանայոտու (, ), առավել հայտնի Ջորջ Մայքլ () բեմական անվամբ, հունական ծագմամբ բրիտանացի երգիչ։ Կարիերայի ընթացքում եղել է «Wham» խմբի անդամ։ 1988 թվականին «Faith» ալբոմի համար ստացել է 2 «Գրեմմի»։

Կենսագրություն 
Ջորջ Մայքլը ծնվել է 1963 թվականի հունիսի 25-ին Լոնդոնում կիպրացու և անգլիական հրեուհու ընտանիքում։ Նրա երաժշտական կարիերան սկսվել է 1981 թվականից, երբ ինքը իր դպրոցական ընկերոջ Էնդրյու Ռիջլի հետ ստեղծելով «The Executives» խումբը։ Խումբը երկար չգոյատևեց, և Ջորջը միացավ Wham! խմբին։

Մենակատար կարիերայի սկիզբ 
Wham! խմբի կազմալուծումից հետո երգիչը հայտնել է, որ մտադիր է սկսել մենակատար կարիերա և գրել ավելի լուրջ երաժշտություն։ Wham! խմբի անվան տակ թողարկված կենսահաստատ Freedom երգը համընդհանուր ուշադրություն է բևեռել դեպի Մայքլը։ Երկրպագուները անհամբեր սպասում էին իրենց կուռքի առաջին մենակատար ալբոմի թողարկմանը։ Faith անվան տակ այդ ալբոմը հայտնվել է երաժշտական խանութներում 1987 թվականի հոկտեմբերի 30-ին։ Ֆանկ ոճով լույս տեսած սկավառակներից վաճառվել են ավելի քան 16 միլիոն օրինակ, ընդ որում «Բիլբորդ» ամսագրի վարկածով այն ճանաչվել է ԱՄՆ-ի ամենավաճառվող սկավառակը։

Երկրորդ ալբոմը՝ Listen Without Prejudice, Vol. 1 Մայքլին բերել է ևս երկու հիթ՝ Freedom!' 90 և Praying for Time, սակայն կոմերցիոն տեսանկյունից ավելի փոքր հաջողություն ունեցավ, քան Faith ալբոմը։ Մայքլը մեղադրել է Sony ձայնագրման լեյբլին նրանում, որ այն ոչ բավականաչափ միջոցներ է ներդնում ալբոմի գովազդի համար։ Դա հանգեցրել է դատական վեճի երգչի և Sony ընկերության միջև, որտեղ Մայքլը պարտվեց։ Այդ պահից երգիչը հրաժարվեց ալբոմներ թողարկել այնքան ժամանակ, մինչև նրա պայմանագիրը Sony ընկերության հետ չլրանա։ Ալբոմների երկար ընդմիջման միջև երգիչը թողարկում է Too Funky սինգլը, որը ներառվել է Red Hot And Dance հավաքածուի մեջ, և Don’t Let The Sun Go Down On Me դուետը Էլթոն Ջոնի հետ, ինչպես նաև Քուին խմբի հետ մասնակցում է համերգին՝ նվիրված Ֆրեդի Մերկուրիի հիշատակին։

Վերադարձ շոու-բիզնես 
1996 թվականին Virgin Records-ում թողարկվել է Մայքլի Older անվանումով երրորդ մենակատար ալբոմը, որն ավելի մեծ հաջողություններ ունեցավ Եվրոպայում, քան ԱՄՆ-ում, որտեղ Մայքլի հայտնիության դարաշրջանն արդեն անցել էր։ Մեծ Բրիտանիայում առաջին հորիզոնականում են հայտնվել այնպիսի երգեր, ինչպիսին են Jesus to a Child և Fastlove երգերը։

1998 թվականին Մայքլը ձերբակալվել է ոստիկանության կողմից հասարակական զուգարանում տղամարդու հանդեպ սեքսուալ բնույթի ոտնձգություն կատարելուց հետո։ Պարզվել էր, որ տղամարդը քաղաքացիական հագուստով ոստիկան էր։ Երգիչը ստիպված էր հայտնել իր համասեռամոլության մասին, ինչը բացասաբար ազդեց նրա ձայնագրությունների վաճառքի վրա։ Նույն թվականին թողարկվել է նրա լավագույն հիթերի հավաքածուն՝ Ladies And Gentlemen. The Best Of George Michael, որի մեջ էր մտնում նաև նրա նոր Outside երգը։ Նույն ալբոմի մեջ էր ներառված Սթիվի Ուանդերի As երգը, որը Ջորջ Մայքլը կատարել է ամերիկյան երգչուհի Մերի Ջեյ Բլայջի հետ։
 
1999 թվականին Մայքլը թողարկել է իր սիրած երգերի քավեր տարբերակների ալբոմը՝ Songs From The Last Century:

2002 թվականին Մայքլը փորձել է ետ բերել իր հայտնիությունը՝ թողարկելով առաջին (2000 թվականի հունիսից) Freeek! սինգլը, որն ուղեկցվում էր թանկարժեք տեսահոլովակով։ Ներդրումները չեն արդարացվել, քանի որ սինգլը չի հասել առաջին հորիզոնականի նույնիսկ իր հարազատ երկրում։ 2002 թվականի ամռանը թողարկվել է Shoot The Dog քաղաքական ստեղծագործությունը՝ երգիծանք ուղղված Ջորջ Բուշ կրտսերին և Թոնի Բլեերին, որոնց Մայքլը մեղադրել է Իրաքում պատերազմը սկսելու մեջ։ Այն ներառվել է 2004 թվականի մարտին թողարկված Patience ալբոմի մեջ, որը Մեծ Բրիտանիայում առաջին հորիզոնականն է զբաղեցրել։

2006 թվականին MTV հեռուստաընկերությունում տեղի է ունեցել Մայքլի նոր An Easier Affair երգի տեսահոլովակի պրեմիերան։

Սկավառակագրություն

Ալբոմներ 
 Faith (1987)
 Listen Without Prejudice, Vol. 1 (1990)
 Older (1996)
 Ladies And Gentlemen: The Best Of George Michael (1998)
 Songs From The Last Century (1999)
 Patience (2004)
 Twenty Five (2006)

Սինգլներ 
 «Careless Whisper» (1985)
 «I Knew You Were Waiting For Me» (1986, դուետ Արետա Ֆրանկլինի հետ)
 «Faith» (1987)
 «Father Figure» (1988)
 «One More Try» (1988)
 «Monkey» (1988)
 «Praying For Time» (1990)
 «Don’t Let the Sun Go Down on Me» (1991, դուետ Էլթոն Ջոնի հետ).

Արքայազն Ուիլյամի և Քեյթ Միդլթոնի պատվին Ջորջ Մայքլը Սթիվի Ուանդերի երգացանկից մի երգ է ձայնագրել և նվիրել նորապսակներին։

Ծանոթագրություններ

Հղումներ 

 Ջորջ Մայքլի պաշտոնական կայք էջը
 Ջորջ Մայքլ - Ռուսաստան (GeorgeMichael.ru)։ ֆան ակումբ, Սկավառակագրություն, երաժշտություն
 Թվիթերում Ջորջ Մայքլի բլոգը

Անգլիացի երգիչներ
ԼԳԲՏ-ն երաժշտության մեջ
«Գրեմմի» մրցանակի դափնեկիրներ
«Ոսկե ազնվամորի» մրցանակի դափնեկիրներ
Անգլիացի կոմպոզիտորներ
Brit Awards մրցանակի դափնեկիրներ